τερμησσεων των π[ρος οι]νοανδοις η βουλη [και ο] δημος και η γερουσι[α ετει]μησεν ταις πρεπουσα[ις τει]μαις και ανδριαντος ανασ[τασει] τον αξιολογωτατον μαρκο[ν] [α]υρηλιον αρτεμωνα δις απ[ολ]λωνιου του αρτεμωνος [απο]λλωνιου δις ορθαγορου γεν[ει] διαπρεποντα αρξαντα πασ[αν] αρχην και λειτουργιαν επιφα[νως] και μεγαλοφρονως παρασχομ[εν]ον τε και εν τη σειτοδεια εξης τ[α] [π]αντα των επιτηδιων τοις πολ[ι]ταις εις ευετηριαν και εν τω εθν[ει] ημων τελεσαντα υποφυλακια[ν] και αρχιφυλακιαν και τον καθ [απα]ντα ποιουντα ανδρα φιλοπατριν χαρισαμενον συν τη γυναικι αυτου και συστησαμενον εις παντα τον αιωνα πανηγυριν αγωνων θυμελικου και γυμνικου εκ παντων λυκιων καλεσαντα και τας λαμπρας πολεις τερμησσον της παμφυλιας την ανεκαθεν συνγενιδα και την καισαρεων κιβυρατων της ασιας πολιν επι ανδριασιν και θεμασιν καταλελοιποτα και νομας τοις πολειταις εν τω χρονω της πανηγυρεως α[γωνοθ]ετην δια βιου [ευν]οιας ενεκεν.
Lycia (Kibyr.) — Oinoanda (Incealiler) — BCH 10.1886.219,3 — IGR 3.489; OGI 566